**Ministru kabineta noteikumu projekta “Grozījumi Ministru kabineta 2017.gada 5.decembra noteikumos Nr.537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” (turpmāk – Noteikumu projekts) mērķis ir grozīt programmas nosacījums , lai nodrošinātu komersantiem visaptverošu finansējuma pieejamību, īpaši ņemot vērā Covid-19 ietekmi uz komersantu saimniecisko darbībuNoteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Noteikumu projektu tiek veikti tālāk norādītie grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai” (turpmāk – MK noteikumi Nr.537).**I Par aizdevuma pamatojumu biznesa plānā vai tam saistītā dokumentā**MK noteikumu Nr. 537 9.2. apakšpunkts nosaka, ka garantiju var piešķirt aizdevumiem apgrozāmo līdzekļu finansēšanai, tai skaitā aizdevumiem kredītlīnijas vai kredītlimita veidā, *ja saimnieciskās darbības veicēja biznesa plānā vai tam pielīdzināmā dokumentā pamatota aizdevuma saistība ar komersanta darbības uzsākšanu, komersanta attīstību vai darbības paplašināšanu*. Savukārt, MK noteikumu Nr. 537 9.2.1apakšpunkts nosaka, *ka aizdevumiem apgrozāmo līdzekļu finansēšanai, tai skaitā aizdevumiem kredītlīnijas vai kredītlimita veidā līdz 2021. gada 31. decembrim, nepiemēro 9.2. apakšpunktā minēto nosacījumu.* Lai nodrošinātu komersantiem visaptverošu finansējuma pieejamību, īpaši ņemot vērā Covid-19 ietekmi uz komersantu saimniecisko darbību, Ekonomikas ministrija ierosina no noteikumiem svītrot pienākumu apgrozāmo līdzekļu aizdevuma gadījumā pamatot aizdevuma saistību ar darbības uzsākšanu, attīstību vai darbības paplašināšanu. Lielākoties apgrozāmie līdzekļi ir nepieciešami, lai komersanti varētu veikt saimniecisko darbību. Turklāt minētais pienākums neizriet no programmas ieviešanā piemērojamiem normatīvajiem aktiem. MK noteikumu Nr. 537 9.2.apakšpunkts tika iekļauts, pamatojoties uz EIROPAS PARLAMENTA UN PADOMES REGULA (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula Nr. 1303/2013) 37.panta 4.punktu, kur noteikts, ka, ja no finanšu instrumentiem sniedz atbalstu uzņēmumu, tostarp MVU, finansēšanai, ar šādu atbalstu veicina jaunu uzņēmumu izveidi, palīdz veidot uzņēmējdarbības agrīnā posma kapitālu, t.i., sagatavošanas kapitālu un sākuma kapitālu, attīstības kapitālu, kapitālu, kas paredzēts uzņēmuma pamatdarbību nostiprināšanai un jaunu projektu īstenošanai, kā arī veicina pašreizējo uzņēmumu jaunu tirgu vai jaunu attīstības virzienu apguvi, neskarot piemērojamos Savienības valsts atbalsta noteikumus un saskaņā ar konkrētu fondu noteikumiem. Vienlaicīgi jānorāda, ka MK noteikumos Nr.537 noteiktās programmas īstenošanai netiek izmantoti ERAF resursi, bet iepriekšējo ES fondu plānošanas periodu atmaksu finansējums, līdz ar to minētā regula nav tieši piemērojama programmas īstenošanā.2020.gada 1.aprīlī stājas spēkā EIROPAS PARLAMENTA UN PADOMES REGULA (ES) 2020/460 (2020. gada 30. marts), ar kuru groza Regulas (ES) Nr. 1301/2013, (ES) Nr. 1303/2013 un (ES) Nr. 508/2014 attiecībā uz īpašiem pasākumiem, kas nepieciešami, lai piesaistītu investīcijas dalībvalstu veselības aprūpes sistēmās un citos to ekonomikas sektoros, reaģējot uz Covid-19 uzliesmojumu (Investīciju iniciatīva reaģēšanai uz koronavīrusu) (turpmāk - Regula Nr.2020/460). Regulas Nr.2020/4602.panta 2.punkts groza regulas Nr.1303/2013 37. panta 4. punktu pievienojot tam šādu daļu: *“Vajadzības gadījumā kā pagaidu pasākumu ar finanšu instrumentiem var arī sniegt atbalstu MVU apgrozāmā kapitāla veidā, lai efektīvi reaģētu uz sabiedrības veselības krīzi.”* 2020. gada 23. aprīlī stājās spēkā EIROPAS PARLAMENTA UN PADOMES REGULA (ES) 2020/558 (2020. gada 23. aprīlis), ar ko Regulas (ES) Nr. 1301/2013 un (ES) Nr. 1303/2013 groza attiecībā uz īpašiem pasākumiem, lai nodrošinātu ārkārtas elastību Eiropas strukturālo un investīciju fondu izmantošanā, reaģējot uz Covid-19 uzliesmojumu (turpmāk - Regula Nr. 2020/558) .Ar 2. panta 1. punktu ir grozīts regulas Nr. 1303/2013 25.a panta 10. punkts, nosakot, ka, ja finanšu instrumenti sniedz atbalstu MVU apgrozāmā kapitāla veidā saskaņā ar regulas Nr. 1303/2013 37. panta 4. punkta otro daļu, *jauni vai atjaunināti uzņēmējdarbības plāni vai līdzvērtīgi dokumenti un pierādījumi, kas ļauj pārbaudīt, vai ar finanšu instrumentu starpniecību piešķirtais atbalsts ir izmantots tā paredzētajam mērķim, kā daļa no apliecinošajiem dokumentiem netiek prasīti*. Minētās regulas nav piemērojamas programmas īstenošanā, taču regulu grozījumi izmantojami kā papildus argumentācija paredzētajām MK noteikumu izmaiņām.  Lai vēl vairāk palīdzētu saimnieciskās darbības veicējiem, īpaši ņemot vērā Covid-19 ierobežojumu radīto negatīvo ietekmi, atgūties no Covid-19 pandēmijas negatīvās ietekmes, kā arī veicinātu kredītiestāžu apgrozāmo līdzekļu aizdevumu pieejamību saimnieciskās darbības veicējiem, Noteikumu projekts paredz, ka garantijas, kas tiek piešķirtas, izmantojot ES fondu 2007.-2013.gada plānošanas perioda atmaksāto finansējumu, arī turpmāk var sniegt apgrozāmo līdzekļu aizdevumiem bez pierādīšanas par komersanta izaugsmi, attīstību vai darbības paplašināšanu. **II Par finanšu pakalpojumu iekļaušanas termiņa pagarinājumu** Portfeļgarantijas piešķir kredītiestādes, kuras tika atlasītas atklātā, pārredzamā, nediskriminējošā un objektīvā atlases procedūrā atbilstoši akciju sabiedrības “Attīstības finanšu institūcija Altum” (turpmāk – Altum) Portfeļgarantiju programmas kredītiestāžu atlases noteikumiem[[1]](#footnote-2). Kopumā divās atlases kārtās ir noslēgti pieci sadarbības līgumi ar kredītiestādēm Komersantu portfeļgarantiju programmā, ar vēlāko līguma darbības termiņu – 2022.gada 30.jūnijs.Pašreiz MK noteikumu Nr.537 19.3.apakšpunktā noteikts: kredītiestāde iekļauj finanšu pakalpojumus portfelī *divus gadus no līguma noslēgšanas ar sabiedrību "Altum"*. Altum un kredītiestāde var vienoties par šā termiņa pagarināšanu, *bet ne ilgāk kā par diviem gadiem*. Minētie ierobežojumi MK noteikumos Nr.537 iekļauti, pieņemot, ka 2021. vai 2022.gadā programmas īstenošanai būs pieejams ES fondu finansējums un programmas īstenošana turpināsies atbilstoši jaunam normatīvajam regulējumam.Kredītiestāžu 1.atlase norisinājās 2018.gadā (atlasītas 3 kredītiestādes), bet 2.atlase 2019.gadā (atlasītas 2 kredītiestādes). Līgumiem, kuri noslēgti 1. atlases ietvaros, ir jau izmantota iespēja pagarināt līgumu darbības termiņu par diviem gadiem saskaņā ar MK noteikumu Nr.537 19.3.apakšpunktu, savukārt 2.kārtas līgumiem šāda iespēja vēl ir pieejama. Ņemot vērā, ka ES fondu 2021.-2027.gada plānošanas perioda uzsākšana ir aizkavējusies, lai turpinātu nodrošināt finansējuma pieejamību komersantiem visās atlasītajās kredītiestādēs, ir nepieciešams vienādot abu atlases kārtu līgumu beigu termiņus un pagarināt tos līdz 2023.gada 31.decembrim. Ņemot vērā, ka jauna atlase ar ES fondu vai EU Invest finansējumu tiks veikta 2022. vai 2023.gadā, nav lietderīgi uz tik īsu laiku veikt atlasi esošā finansējuma ietvaros.2023.gadā plānots, ka ar ES fondu vai EU Invest finansējumu tiks izstrādāts jauns normatīvais regulējums un veikta jauna kredītiestāžu atlase, t.sk. izvērtējot iespēju palielināt maksimālo garantijas summu. Jānorāda, ka līdzīgi rīkojās arī Eiropas Investīciju fonds, kas minēto apstākļu dēļ ir pagarinājis arī EaSI un Cosme līgumu darbības termiņu.Pēc minēto MK noteikumu Nr.537 grozījumu veikšanas Altum līdz 2021.gada decembrim vienosies ar bankām, kuras īsteno Komersantu portfeļgarantiju programmu, par līgumu darbības termiņu pagarināšanu. Ar programmas riska segumu 7 milj. *euro*, kas noteikti MK noteikumu Nr.537 5. punktā, un maksimālo cap rate 17.5% un garantijas likmi 80% ir iespējams sniegt garantijas 40 milj. *euro* apmērā. 2021. gada I. ceturkšņa beigās programmas ietvaros ir izsniegta 481 garantija 20,5 milj. *euro* apmērā.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | *Sabiedrības līdzdalība Noteikumu projekta izstrādē tiek īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktā, proti, sabiedrības pārstāvjiem tiek dota iespēja rakstiski sniegt viedokli par Noteikumu projektu tā izstrādes stadijā*, publicējot informāciju Ekonomikas ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta tīmekļa vietnē sabiedriskajai apspriešanai - <https://www.em.gov.lv/lv/Ministrija/sabiedribas_lidzdaliba/diskusiju_dokumenti/>; https://www.mk.gov.lv/lv/ministru-kabineta-diskusiju-dokumenti |
| 3. | Sabiedrības līdzdalības rezultāti | *Tiks papildināts pēc sabiedriskās apspriešanas* |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Ekonomikas ministrijas un Altum esošo funkciju un cilvēkresursu ietvaros. Nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

**Ekonomikas ministrs J. Vitenbergs**

Vīza:

**Valsts sekretārs E.Valantis**

1. Apstiprināti ALTUM Atlases komisijas 2018.gada 8.februāra sēdē. [↑](#footnote-ref-2)